Поддържа връзки и с прекопанския български учител Георги Мицарев от Загоричани. Наум Христов е назначен за драгоманин в българското консулство в Битоля през 1903 година. Провежда анкета след клането в Неволяни от септември 1905 година. Явява се пречка пред гръцката въоръжена пропаганда в Македония, но оцелява в три атентата срещу него. По-късно прави обиколко във Франция, Англия и САЩ, където представлява презокеански пътнически дружества. Установява се в Белград и основава своя собствена фирма, с клонове в Битоля и Солун и подпомага пострадали от Илинденското въстание да емигрират на запад. След Балканската война се установява в България.